google/wiki40b huggingface dataset:
Adriana Limová

Životopis

Vyrastala len s mamou, nakoľko otec ju nikdy ne opustil keď mala šesť mesiacov. Ako trinásťročnú ju v jednom nákupnom centre objavil modelingový odborník. Ako pätnásťročná vyhrala brazílsku súťaž Ford supermodel, a na celosvetovej súťaži sa umiestnila ako druhá. Po výhre sa presťahovala do New Yorku kde podpísala zmluvu s Elite. V roku 1999 sa prvýkrát objavila na mólach svetoznámej značky Victoria´s Secret, ktorá vyrába luxusnú spodnú bielizeň.
Jej partnerom bol do 2016
srbský rodák, basketbalista Marko Jarić. Majú spolu dve dcéry, Valentinu a Siennu.
Brockenské strašidlo

Brockenské strašidlo alebo Brockenský prízrak alebo Brockenské vidmo je gloriola na hmle. Vzniká vtedy, keď sa Slnko nachádza v oblasti nízko nad obzorom. Tieň, ktorý vrhá pozorovateľ, sa zobrazuje na hornej hranici hmly a okolo tohoto tieňu sa zobrazuje kruh dúhových farieb.
Budova Sony (New York)

O stavbe

Táto budova je jedným z najkontroverznejších diel P. Johnsona a svojím otvorením spôsobila ohromný rozruch. Bol to prvý nekompromisne komerčný, postmoderný, administratívny vežový dom. Budova AT & T je súborom kancelárií navŕšených vysoko nad sebou. Jej vstup pripomína obrovské benátske okno a vstupná hala s výťahmi je vyzdobená sochou pozláteného, nahého mládenca s názvom „Genius elektriny“. Steny domu sú obložené ružovou žulou a vďaka pravidelnému rytmu okien ľahko zapadá do svojho okolia. Mrakodrap dodržuje prísnu symetriu v exteriéri. Neprehľiadnutelné sú mohutné pilastre v základoch budovy a prelomenie mohutným trojuholníkovým frontónom na streche.
Kritika túto budovu označuje za “Chippendale top“ (štýl pomenovaný podľa návrhára rokokového nábytku Thomasa Chippendala z 18. storočia). Vytýkané je ešte zakomponovanie romantických prvkov do moderného mrakodrapu. Takisto sa v návrhu miešajú rôzne štýly neoklasicizmu a modernizmu. No aj napriek tomu je mrakodrap považovaný za prvú zrealizovanú postmodernú stavbu, ktorá patrí medzi majstrovské diela tohto stavebného slohu.
Le Puy-Sainte-Réparade

Poloha

Obec má rozlohu 46,29 km². Najvyšší bod je položený 492 m n. m. a najnižší bod 164 m n. m.

Obyvateľstvo

Počet obyvateľov obce je 5261 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mont-sur-Meurthe

Poloha

Obec má rozlohu 9,51 km². Najvyšší bod je položený 277 m n. m. a najnižší bod 216 m n. m.

Obyvateľstvo

Počet obyvateľov obce je 1 092 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bašovce

Opis

Malá obec s približne 350 obyvateľmi je obklopená poľami, pri miestnom rybníku je rybárska bašta.

Dejiny

Prvá písomná zmienka o obci pod menom Bessan je z roku 1113. Obyvatelia sa v minulosti zaoberali poľnohospodárstvom. Sídlisko volútovej kultúry, sídliská z predveľkomoravského a veľkomoravského obdobia.

Pamiatky

Rímskokatolícky kostol Ružencovej Panny Márie z roku 1906. Menšou sakrálnou pamiatkou je stĺp sv. Trojice z polovice 19. storočia.
Národný park Huascarán

Prírodné podmienky

Vzhľadom k veľkému rozpätiu nadmorských výšok sa tu nachádza niekoľko rôznych ekosystémov (od tropických dažďových lesov cez vysokohorské lúky a kroviská až k tropickej tundre). Najrozšírenejšími rastlinami vysokohorských porastov sú zástupcovia rodov Buddleia, Scallonia, Berberis, Baccharis a Gynoxis. Zo zvierat sú to druhy ako medveď okuliarnatý, kondor andský, lama vikuňa, líška horská, lasica dlhochvostá, mačka horská, mačka pampová či jelenček bielochvostý.
Bartolomej Krpelec

Životopis

Študoval na gymnáziu v Banskej Bystrici (1890 – 1896), na učiteľskom ústave v Lučenci (1896 – 1899). Učiteľ v Beluji a v Sucháni, školský inšpektor v Šahách a v Bardejove.
Historik Bardejova, Šariša a Hontu, košikárstva a ovocinárstva. Redaktor zborníka o bojoch proti Slovenskej republike rád, spolupracoval na 3. zväzku Slovenského náučného slovníka (Praha- Bratislava roku 1936). V rukopisoch zanechal národopisnú prácu o Novohrade a zbierku ľudových rozprávok zo Šariša. Po rozbití republiky účastník ilegálneho protifašistického odboja, člen tzv. občianskeho bloku, člen RNV v Bardejove.
Denné prevádzkové svietidlo

Denné prevádzkové svietidlá sú špeciálne svetidlá určené na zvýraznenie vozidla počas jazdy za nezníženej viditeľnosti. Na Slovensku sú povolené od roku 2009.
Historicky prvé používanie denných svetiel sa datuje do 90. rokov do USA. Denné svetlá nevytvárajú na rozdiel od stretávacích svetiel svetelný kužeľ, ale rozptýlené svetlo, ktoré počas dňa dostatočne zdôrazňuje vozidlo v premávke a je pre ľudské oko znesiteľnejšie a príjemnejšie. Ďalšou podstatnou výhodou je nižšia energetická náročnosť. Je možné ich dokúpiť a namontovať aj na staršie vozidlá. Dodatočne namontované denné svetlá musia byť homologizované a ich umiestnenie sa riadi presnými pravidlami.
Denné svetlá sa samy zažínajú po naštartovaní, pri ich činnosti nesvieti na vozidle nič iné, ani koncové svetlá. Pri rozsvietení obrysových a stretávacích svetiel denné svetlá automaticky zhasínajú. V USA sa ako denné svetlá používajú aj predné ukazovatele smeru, ktoré svietia neprerušovane a pri odbáčaní zhasnú a bliká iba príslušný ukazovateľ smeru.
Kustód

Kustód (kustódka) (lat.) – týmto pojmom označujeme správcu (správkyňu) zbierok, archívu, múzea a pod. Je to starší pojem, ktorý sa dnes už používa menej, ako v minulosti.
V cirkevnej "nomenklatúre" sa pojmom kustód alebo "kustos" či "custos" označuje kanonik, ktorý má na starosti liturgické slávenia a často aj inventár kapituly.
Občiansky zákonník (Slovensko)

Občiansky zákonník z 26. februára 1964  (iné názvy: Občiansky zákonník č. 40/1964 Zb, Občiansky zákonník) je zákon prijatý Národným zhromaždením Československej socialistickej republiky 26. februára 1964 a účinný od 1. apríla 1964 (s viacerými neskoršími novelizáciami) v bývalom Česko-Slovensku a v jeho nástupníckych štátoch – na Slovensku a do 1. januára 2014 i v Česku. Jedna z najvýznamnejších novelizácií prebehla po Nežnej revolúcii a následnom páde komunistického režimu a nastolení režimu demokratického s trhovou ekonomikou na základe zákona Federálneho zhromaždenia Československej socialistickej republiky č. 87/1990 Zb. z 28. marca 1990, ktorým sa mení a dopĺňa Občiansky zákonník.
Občiansky zákonník upravuje oblasť občianskeho práva hmotného – majetkové vzťahy fyzických a právnických osôb, majetkové vzťahy medzi týmito osobami a štátom, ako aj vzťahy vyplývajúce z práva na ochranu osôb, pokiaľ tieto občianskoprávne vzťahy neupravujú iné zákony. Právne vzťahy vznikajúce z výsledkov duševnej tvorivej činnosti upravujú osobitné zákony. Občiansky zákonník opisuje, kto je účastníkom občianskoprávnych vzťahov, splnomocnenie, zákonné zastúpenie, spotrebiteľské a iné občianske zmluvy.
Ján Dlhopolček

PhDr. Ján Dlhopolček (* 16. máj 1952) je slovenský politik.

Komunálna politika

Ján Dlhopolček bol zvolený vo volebnom období 2001-2005 za poslanca Trnavského samosprávneho kraja. Vo voľbách v roku 2006 bol zvolený za primátora Hlohovca.
Jarnioux

Poloha

Obec má rozlohu 4,2 km². Najvyšší bod je položený 393 m n. m. a najnižší bod 259 m n. m.

Obyvateľstvo

Počet obyvateľov obce je 572 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rosey (Haute-Saône)

Poloha

Obec má rozlohu 14,64 km². Najvyšší bod je položený 371 m n. m. a najnižší bod 224 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uhličitan vápenatý

Uhličitan vápenatý (CaCO₃) je chemická zlúčenina, ktorá sa v prírode vyskytuje ako minerály kalcit a aragonit, alebo ako hlavná súčasť vápenca – usadenej horniny prevažne biologického pôvodu.
Hydrogénsíran sodný

Hydrogénsíran sodný je sodno-vodíková soľ kyseliny sírovej. Chemický vzorec je NaHSO₄.
Paron

Poloha

Obec má rozlohu 10,51 km². Najvyšší bod je položený 179 m n. m. a najnižší bod 62 m n. m.

Obyvateľstvo

Počet obyvateľov obce je 4 442 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maconge

Poloha

Obec má rozlohu 6,27 km². Najvyšší bod je položený 429 m n. m. a najnižší bod 370 m n. m.

Obyvateľstvo

Počet obyvateľov obce je 138 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kampus

Kampus (angl. campus < lat. campus) je (najmä v severnej Amerike a Británii) areál vysokej školy alebo univerzity zahrnujúci pozemky aj budovy; vysokoškolské mestečko. Podľa vzoru novšieho použitia výrazu campus v angličtine sa novšie výraz kampus občas používa aj na označenie neškolských (najmä firemných) areálov (najmä budov) aj v slovenčine.

Vysokoškolský kampus

V súčasnosti označuje pojem “kampus” najmä zoskupenie budov patriacich k vysokej škole zahrňujúcich rektorát, fakulty, ústavy, vysokoškolské internáty alebo administratívno-správne budovy danej inštitúcie. Obvykle tvoria kampus knižnice, prednáškové sály, rôzne auly, parky, rekreačno oddychové plochy a iné akademické a neakademické objekty. Plocha takéhoto areálu môže dosahovať niekoľko desiatok hektárov.

Vývoj termínu

Prvýkrát sa anglický termín kampus použil na pomenovanie areálu Vysokej školy v New Jersey (dnes je to Princetonská univerzita) v 18. storočí. Neskôr si tento pojem osvojili ďalšie americké školy, ktoré ho používali na označenie jednotlivých priestranstiev a pod. inštitúcie, ale neopisovali ním ešte celý majetok univerzity. Na označenie celého majetku školy sa slovo „kampus“ začalo v Amerike používať v priebehu 20. storočia. Pozri aj poznámku nižšie.

Vysokoškolské kampusy na Slovensku

Medzi najväčšie kampusy na Slovensku patria Mlynská dolina v Bratislave, Veľký diel v Žiline či kampus SPU v Nitre, ktorý je zároveň vyhlásený za národnú kultúrnu pamiatku.
Apisaón (syn Hippasa)

Apisaón (starogr. Ἀπισάων – Apisaón) je v gréckej mytológii syn Hippasa, bol jeden z vodcov poionského vojska v trójskej vojne.
Apisaón viedol tráckych Paionov bojujúcich v trójskej vojne na strane Trójanov. V Sedemnástom speve Homérovej Iliady Paioni po boku Trójanov vedených trójskym princom Hektorom bojujú s Achájcami o telo achájskeho hrdinu Patrokla. Hektor sa v bitke zmocnil Achillovej zbroje, do ktorej bol Patroklos odetý, ale Achájci si nakoniec jeho telo vybojovali.
Trójska zem sa v bojoch sfarbila krvou mnohých bojovníkov na oboch stranách. Medzi padlými ležal aj paiónsky vodca Apisaón, ktorého usmrtil achájsky hrdina Lykomédes. Homér vo svojich veršoch o tom uvádza:„ Bojovný Lykomédes pocítil nad padlým ľútosť, pristúpil k nemu, potom zastal a svoj lesklý oštep vymrštil. Hippasov Apisaón, vodca paionský, dostal tu ranu do pečene, a v okamihu mu k zemi klesli údy; z Paionska, úrodnej zeme, ten hrdina do Tróje prišiel, a vynikal z Paionov v boji hneď po Asteropaiovi. ..."
Conches-en-Ouche

Poloha

Obec má rozlohu 16,72 km². Najvyšší bod je položený 173 m n. m. a najnižší bod 100 m n. m.

Obyvateľstvo

Počet obyvateľov obce je 4 978 (2011). Nasledujúci graf zobrazuje vývoj počtu obyvateľov v obci.
Zdroje: INSEE
Maybellene i Hofteholder

Obsadenie

Skladba bola nahraná v marci a apríli 2008 v Hansen Studios v dánskom meste Ribe. Text a hudba bola zložená spevákom a gitaristom Michaelom Poulsenom. Album bol produkovaný Jacobom Hansenom. Ako hosťujúci hudobníci sa objavili Anders Pedersen (havajská a slide gitara), Kristian Pedersen (akustická gitara) a Jacob Hansen (sprievodné vokály). Pre skladbu bolo vytvorené hudobné video. Možno vidieť skupinu hrať skladbu, zatiaľ čo príbeh skladby je zobrazený kresleným filmom na začiatku aj konci. Avšak hlavná časť videa je obsadená reálnymi postavami. Režírované bolo Clausom Vedelom.

O skladbe

Skladba je o mužovi, ktorý sa zamiloval do striptérky Maybellene. Tancuje každú sobotu v bare v fiktívnom meste "10 House City". Stalker sedí vždy pri svojom stole č. 45 a dozvie sa, že Maybellene sa nachádza v "Barbara Hoteli". Zakaždým, keď ju chce navštíviť a zaklope jej na dvere, neotvorí sa. Jedného dňa stalker založí požiar, aby ju vylákal zo svojej izby. Maybellene zomrie v plameňoch, ale jej mŕtvola sa nikdy nenájde.

Hodnotenie a umiestnenia

Frank Albrecht z nemeckeho metalového časopisu Rock Hard nazval „Maybellene i Hofteholder“ vo svojej kritike albumu Guitar Gangsters & Cadillac Blood ako "nádherného lichotníka uší". Na rozdiel od toho je skladba podľa recenzentky časopisu Metal.de Andrey Friedrichovej skladba, v ktorej sa skupina opakuje a hraje na istotu.
Singel debutoval 15. augusta 2008 na deviatom mieste v dánskych singlových rebričkoch a o týždeň neskôr dosiahol piate miesto, čo je najvyššia pozícia. Singel bol celkovo dvanásť týždňov zastúpený v rebríčkoch, z toho v štyroch v prvej desiatke. Tak bol „Maybellene i Hofteholder“ prvý Top 10 hit skupiny.
Skupina Volbeat získala cenu P3 Guld dánskej rozhlasovej stanice DR P3 v kategórii hit roka, ktorý si zvolili poslucháči rozhlasovej stanice k skladbe. Videoklip bol nominovaný na Danish Metal Awards v kategórii video roka. Dňa 18. novembra 2010 ziskal singel v Dánsku zlato
Svetloslav Veigl

Život

Pochádzal z roľníckej rodiny a vzdelanie získaval v Leviciach, Bánovciach nad Bebravou, Ružomberku a v Levoči. V roku 1932 vstúpil do františkánskej rehole a pokračoval v štúdiu v Malackách, kde v roku 1936 aj zmaturoval. V rokoch 1936 – 1937 študoval na bohosloveckej fakulte v Salzburgu a v rokoch 1937 – 1940 v Bratislave. Kňazom sa stal 16. júna 1940. V rokoch 1940 – 1944 pokračoval v štúdiu na filozofickej fakulte v Bratislave (odbor slovenčina-filozofia) a v roku 1946 získal titul doktora filozofie.
Pôsobil ako stredoškolský profesor, okrem iného aj na Gymnáziu rádu sv. Františka v Malackách. Po poštátnení cirkevných škôl odišiel do duchovnej správy a pôsobil na viacerých miestach Trnavskej diecézy.
Od roku 1978 pôsobil v Kráľovej pri Senci, kde žil ako dôchodca a je pochovaný.

Tvorba

Základnými motívmi jeho tvorby sú láska k človeku, Bohu a národu. Poukazuje na stálosť morálnych hodnôt kresťanstva, mravné a sociálne rozpory skutočnosti, no píše tiež ľúbostnú lyriku. Celý svoj produktívny život bol literárne činný a vydal mnohé básnické zbierky. Začiatkom roku 2006 mu vyšlo súborné dielo pod názvom Keď anjel v tebe spieva.
Montpeyroux (Hérault)

Poloha

Obec má rozlohu 22,42 km². Najvyšší bod je položený 841 m n. m. a najnižší bod 66 m n. m.

Obyvateľstvo

Počet obyvateľov obce je 1 251 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Šíp (súhvezdie)

Hviezdy

Najjasnejšia hviezda súhvezdia je gama Sagittae, ktorá má magnitúdu len 3,47. Jediná hviezda súhvezdia, ktorá má nejaké meno, je alfa, Sham. S magnitúdou 4,37 je to jedna z najslabších hviezd s označením alfa na oblohe. Slabú z nej urobila jej relatívne veľká vzdialenosť od Zeme – 475 ly. V skutočnosti ide o žiarivú hviezdu, obra typu G. Beta Sagittae je takisto žltý obor ležiaci od nás v podobnej vzdialenosti ako Sham. Delta Sagittae je spektroskopická dvojhviezda. Ďalekohľadom rozlíšiteľné jasnejšie dvojhviezdy v Šípe sú epsilon a zéta Sagittae. S Sagittae je cefeida.

Objekty

Takmer v strede súhvezdia Šíp sa nachádza malá guľová hviezdokopa M71 s jasnosťou 8,4ᵐ. Dá sa pozorovať triédrom alebo malým ďalekohľadom. Na juhovýchode súhvezdia sa nachádza planetárna hmlovina NGC 6879 s jasnosťou 12,5ᵐ. Časť súhvezdia leží v Mliečnej ceste. Na hranici Šípa a Delfína nájdeme planetárnu hmlovinu hviezdneho vzhľadu IC 4997.
Viazma

Dejiny

Prvá písomná zmienka o meste pochádza z roku 1239, no mesto bolo osídlené už podstatne skôr. Začiatkom 15. storočia mesto obsadili litovské vojská, no v roku 1494 ju získalo moskovské kniežatstvo. Tí mesto prestavali na vojenskú pevnosť, z ktorej do dnešných dôb zostala už len jedna veža.
Počas vlády Ivana Hrozného patrilo mesto od roku 1565 k opričinine. Počas Obdobia smuty v okolí mesta prepuklo niekoľko roľníckych povstaní, po útoku poľských vojsk mesto prechádzalo niekoľkokrát z rúk do rúk. V roku 1612 Viazma poslala oddiel do vojska Dimitrija Požarského. Okolo roku 1630 cár Michail Fiodorovič nariadil postaviť nové opevnenia. Do roku 1632 bola postavená nová pevnosť - veľké dolné mesto.
Od 21. októbra 1654 do 10. februára 1655 bola Vjazma krátko sídlom cára Alexeja Michailoviča, ktorý sa kvôli epidémii nevrátil do Moskvy zo Smolenska.
22. októbra 1812 počas Napoleonovho vpádu do Ruska pri meste v bitke cárske jednotky porazili ustupujúce napoleonské vojská. Koncom 19. storočia sa Viazma stala veľkým obchodným mestom.
Cez druhú svetovú vojnu bolo mesto 7. októbra 1941 obsadené Nemcami. Počas bojov predchádzajúcich útoku na Moskvu bolo obkľúčené v okolí mesta veľké množstvo sovietskych vojsk. Oslobodené bolo 12. marca 1943 jednotkami Západného frontu (oddiely 5. a 33. armády) počas rževsko-viazemskej operácie.
Meudon

Geografia

Leží približne 9 kilometrov juhozápadne od Paríža, mesto je postavené na kopci a v údolí rieky Seiny. Meudonský les leží väčšinou smerom na západ od mesta. V severozápadnej časti Meudonu sa nachádza Bellevue („Prekrásna vyhliadka“), odkiaľ je nádherný výhľad na Seinu.

Dejiny

Podľa archeologických vykopávok bol Meudon osídlený už od neolitu.
Kelti nazývali toto územie Mol-Dum (Pieskové duny) a Rimania polatinčili meno na Moldunum. Na Fleurskom kopci sa nachádza ústav pre starých a osamelých založený vojvodkyňou Gallierovou. Budova bola dokončená v r. 1885.
V 16. storočí si kardinál Karol Lotrinský postavil v Meudone nádherné vidiecke sídlo, ktoré zaniklo v r. 1803.

Vedecké ustanovizne

Pôsobia tu výskumné ustanovizne: Centre national de la recherche scientifique (CNRS, Národné centrum pre vedecký výskum) a L'Office national d'études et de recherches aérospatiales (ONERA, Národný úrad pre kozmické štúdiá a výskumy), obdoba americkej NASA.
Je tu tiež pobočka Parížskeho observatória, postavená v r. 1877 na zrúcanine hradu Chateau-Neuf vypáleného nemeckým vojskom pri obliehaní Paríža v r.1871.
Grandchamp (Ardennes)

Poloha

Obec má rozlohu 7,28 km². Najvyšší bod je položený 235 m n. m. a najnižší bod 131 m n. m.

Obyvateľstvo

Počet obyvateľov obce je 101 obyvateľov (2009).
Graf vývoja obyvateľstva:
Zdroje: INSEE
Télediké

Télediké alebo Téledika (starogr. Τηλεδίκη – Télediké, lat. Teledice) je v gréckej mytológii matka argejského kráľa Apida.
Nymfa Télediké a argejský kráľ Foróneus boli rodičmi syna Apida a dcéry Nioby. Syn Apis prevzal vládu v Argu, ale keďže bol počas vlády zavraždený a zomrel bezdetný, jeho následníkom sa stal syn jeho sestry Nioby a boha Dia Argos.
Antický autor Apollodoros píše, že Téledikin syn Apis bol po smrti považovaný a uctievaný ako boh a nazvaný menom Serapis Podľa inej verzie Apis odplával na lodi do Egypta a až tam sa po smrti stal bohom Serapidom, jedným z najväčších egyptských bohov. Serapis bol bohom mesta Alexandria a ptolemaiovskej ríše, uctievaný v Grécko-rímskej dobe.
Nukleofil

Nukleofil je chemický druh, ktorý v chemickej reakcii poskytuje elektrónový pár elektrofilu čím vzniká chemická väzba. Všetky molekuly alebo ióny s voľnými pármi elektrónov môžu fungovať ako nukleofily. Pretože nukleofil poskytuje elektróny, je z definície Lewisovu zásadou.
Nukleofilita (tiež nukleofilicita) označuje afinitu nukleofilu k atómovému jadru. Niekedy sa mu hovorí aj nukleofilná sila, opisuje nukleofilný charakter látky a často sa používa na porovnávanie afinity atómov.
Neutrálne nukleofilné reakcie s rozpúšťadlami, napríklad s alkoholmi alebo vodou, sa označujú ako solvolýza (napr. v prípade vody konkrétne hydrolýza). Nukleofily sa zúčastňujú nukleofilnej substitúcie, kde je nukleofil priťahovaný k úplnému alebo čiastočnému kladnému náboju.

História

Termíny „nukleofil“ a „elektrofil“ zaviedol Christopher Kelk Ingold v roku 1929, nahradil nimi pojmy „kationoid“ a „anionoid“ skôr navrhnuté A. J. Lapworthom v roku 1925. Slovo „nukleofil“ je odvodené od latinského nucleus („jadro“, v tomto prípade atómové), a gréckeho filein („mať rád“).
Homer Simpson

Postava

Matt Groening vymyslel postavu Homera a postavy zvyšku jeho rodiny v roku 1986 počas čakania na stretnutie s producentom Jamesom L. Brooks. Groening tak získal zmluvu na sériu animovaných krátkych skečov do Show Tracey Ullmanovej a mal tak predstaviť animovanú adaptáciu jeho komiksových príbehov v angličtine nazvaných Life in Hell (Život v pekle). Keď vytvoril animovanú verziu svojich komiksov, bolo producentov požadované, aby sa vzdal svojich autorských práv na tieto príbehy, Groening sa rozhodol ísť inou cestou a v zhone nakreslil svoju verziu nefunkčnej rodiny, jej členov pomenoval po členoch svojej rodiny.Homer bol pomenovaný po otcovi Matta Groeninga ale v charaktere samotného Homera nie je z Groeningovho otca takmer nič a to, že sa volajú rovnako o ničom nemá vypovedať. Groening neskôr pomenoval aj svojho syna Homer. Hoci Groening samotný tvrdil, že postava Homera je pomenovaná po jeho otcovi, v niekoľkých rozhovoroch na začiatku deväťdesiatych rokov tvrdil, že táto postava bola pomenovaná po postave z románu Nathanaela Westa - Deň kobyliek (anglicky The Day of the Locust). Prostredná iniciála postavičky ("J"), ktorá znamená "Jay" bola vybraná na počesť animovaných postáv ako sú Bullwinkla J. Moose (Los Bullwinkla) a Rocket J. Squirrel (Rocky Lietajúca veverička) z príbehu v angličtine nazvaných The Rocky a Bullwinkla Show . Tieto postavy dostali iniciáli od ich tvorcu, ktorý sa volá Jay Ward.Homer sa so svojou rodinou prvýkrát objavil na televíznych obrazovkách 19. apríla 1987 v Show Tracey Ullmanovej a to v epizóde skečov nazvaných Dobrú noc. V roku 1989 bolo rozhodnuté, že skeče sa premenia na klasický polhodinový animovaný seriál vysielaný na Fox Broadcasting Company. Homer a rodina Simpsonovcov zostali v hlavných úlohách nového programu.
Army Ballistic Missile Agency

Army Ballistic Missile Agency – ABMA (Armádna agentúra pre balistické strely) bola agentúra americkej armády založená 1. februára 1956 v Redstone Arsenal, Huntsville Alabama, ktorej úlohou bol vývoj prvej armádnej balistickej strely stredného doletu. Veliteľom sa stal Generálmajor John B. Medaris a Dr. Wernher von Braun.

Činnosti agentúry

Prvým veľkým projektom prideleným ABMA bola raketa Redstone. ABMA v čele s von Braunom na jej základe vyvíjali raketu schopnú vyniesť satelit do vesmíru, projekt niesol názov Orbiter. Ministerstvo obrany však rozhodlo v prospech projektu Vanguard a ABMA dostala rozkaz prerušiť práce na projekte. Von Braun však rozkaz neakceptoval a sústredil sa na vývoj rakety Jupiter-C, ktorá mala krycí názov IRBM Jupiter-C (balistická raketa stredného doletu) a slúžila pre testy návratu do atmosféry. Hneď pri prvom lete, keď niesla približne 14 kilovú maketu satelitu, dosiahla výšku 1100 km. Špekuluje sa, že už vtedy by bolo možné umiestniť satelit na orbitu, ale chýbalo vládne povolenie. To sa zmenilo o rok neskôr, keď Sovieti vypustili svoj Sputnik 1. ABMA dostala povolenie a 31. januára 1958 vypustila raketu Juno I so satelitom Explorer 1.
Ďalším projektom bolo nahradenie rakety Redstone novým typom na tuhé pohonné látky. Pôvodný názov znel Redstone-S, ale neskôr bol premenovaný na Pershing. Výrobou MGM-31 Pershing bola následne poverená spoločnosť Glenn L. Martin Company. Vývoj začal už v roku 1956, teda pred uvedením pôvodných rakiet Redstone do služby.

Prechod pod NASA

V roku 1958 bol všetok vedecký a inžiniersky personál, vrátane von Brauna, prevedený pod novovzniknutú NASA a z budov a zariadení v južnej časti Redstone Arsenal sa stalo Marshall Space Flight Center . Zvyšok ABMA prešiel spolu s Redstone Arsenal, Jet Propulsion Laboratory, White Sands Proving Ground a Army Rocket and Guided Missile Agency pod správu Ordnance Missile Command (AOMC). Ďalšou reštrukturalizáciou v roku 1961 prešli všetky vesmírne aktivity AOMC pod kontrolu NASA, to zahŕňalo väčšinu personálu, objektov i vybavenia. Posledné zvyšky ABMA boli rozpustené roku 1962 alebo prešli pod novozriadené Armádne velenie raketových síl, skrátene MICOM.
La Villedieu (Charente-Maritime)

Poloha

Obec má rozlohu 22,27 km². Najvyšší bod je položený 128 m n. m. a najnižší bod 53 m n. m.

Obyvateľstvo

Počet obyvateľov obce je 217 (2011).
Nasledujúci graf zobrazuje vývoj počtu obyvateľov v obci.
Zdroje: INSEE